Erika&Péter – 50-es évek hangulatában | | timeapictures
Erika&Péter – 50-es évek hangulatában
2011/09/04	In	esküvő
Végy egy menyasszonyt, aki bízik benned. Annyira, hogy megnézi, ki az akivel a bemutatóteremben ‘együtt lakunk’. És bízz meg benne is. Akkor ilyen csodák történnek meg veled is, mint Erikával és Péterrel.
Még nekem sem árulták el, hogy mire készülnek. Így aztán engem is pontosan úgy megdöbbentett Erika átváltozása, mint Pétert. Andival a cipőtől a sminkink mindent egy olyan sajátos egésszé álmodtak, ami egyedi volt, hozzá illő, inspiráló.
A cipő, a kék szalag, a piros körömlakk, a hullámok a hajában mind-mind apró részletenként alakították őt egy varázslatos menyasszonnyá.
Hadd meséljek el egy apró mozzanatot az esküvőjükből, mely azt hiszem mindent elárul arról, hogy milyen páros is ők ketten. A vendégek között volt a tánctanár, aki jó barát is. Így aztán profi koreográfiát tanultak, egy nagyon szép zenére. Melyet elfelejtettek nekik elhozni. Nos, aki valaha már tanult koreográfiát, az pontosan tudja, hogy amennyiben elcsúszol a zenében, szétesik az egész. Ez volt az a pont, ahol a menyasszony kiborul, akkor nem csodálkozom. Ám Erika bájosan elmosolyodott, megkérdezte a zenekart, hogy el tudják-e játszani. Táncoltak egy gyönyörűt, mosolyogtak végig, csodaszépen sikerült. Ilyenek voltak ők. A dolgok jó oldalát nézték. Egymásra figyeltek, másiknak örülve, mélyen szeretve élték meg az esküvőjüket.
hét + nyolc =